Kidsfashion budget tip: Leggings van Kiabi | Blogsbyingrid
Posted on september 18, 2018 by ingrid
Globalizious op september 18, 2018 om 6:07 pm schreef:
Nicole Orriëns op september 19, 2018 om 5:32 am schreef:
Karin op september 19, 2018 om 7:49 am schreef:
ingrid op september 19, 2018 om 10:00 am schreef:
Laura op september 19, 2018 om 9:56 am schreef:
Lianne op september 19, 2018 om 12:20 pm schreef:
DailyDazzle.nl op september 19, 2018 om 12:23 pm schreef:
Leslie op september 19, 2018 om 7:06 pm schreef:
Lindsey Beljaars op september 19, 2018 om 8:08 pm schreef:
Rianne op september 20, 2018 om 8:00 pm schreef:
ingrid op september 20, 2018 om 11:41 pm schreef:
ingrid op september 21, 2018 om 1:41 pm schreef:
Nikki op september 20, 2018 om 10:25 pm schreef:
Jadis- The lemon kitchen op september 24, 2018 om 7:32 am schreef: Aandeelhouers sê aikôna vir EOH-base se hoë lone | Netwerk24
Deur Petrus Malherbe 06 Desember 2019 12:58
EOH se algemene jaarvergadering is Donderdag gehou.
Altesaam 65,3% van aandeelhouers het teen EOH se vergoedingsbeleid en die implementering daarvan gestem. Dié syfer was 25% die vorige jaar.
Die maatskappy is egter onder geen wetlike verpligting om sy vergoedingsbeleid te wysig nie.
Tog stuur aandeelhouers ’n duidelike boodskap dat hulle ontevrede is met Stephen van Coller, EOH se betreklik nuwe uitvoerende hoof, se totale vergoedingspakket van meer as R19 miljoen per jaar.
Van Coller moes in September tydens die bekendmaking van die maatskappy se resultate vir die jaar tot einde Julie pa staan vir grootskaalse bedrog wat oor etlike jare by EOH plaasgevind het.
Gebrekkige bestuur en wanbesteding is as die vernaamste redes aangevoer oor waarom die bedrog van byna R1 miljard onder sy voorgangers se leierskap gepleeg is.
LEES OOK: Dié 5 foute kos EOH R3,7 miljard, erken hoof
Van Coller is sedert 1 September 2018 die uitvoerende hoof van EOH en probeer sedertdien die maatskappy weer winsgewend maak.
EOH se bedryfsverlies vir die afgelope boekjaar beloop R3,373 miljard, 152% meer as die vorige jaar.
Nietemin het die maatskappy se direksie ’n basiese salaris van R5 miljoen per jaar vir Van Coller en R2,2 miljoen per jaar vir Megan Pydigadu, finansiële hoof, goedgekeur.
Die topbestuur se vergoeding sluit wel koste verbonde aan ’n mediese fonds, ongeskiktheidsversekering en ander byvoordele in.
Fatima Newman, EOH se nuwe risikobestuurder, het ’n goue handdruk van R3 miljoen ontvang toe sy einde Julie in die pos aangestel is.
Sy gaan deur die loop van die huidige boekjaar nog R4 miljoen in bonusse ontvang.
Van Coller is aanvanklik met ’n bonus van R5 miljoen beloon kort ná sy aanstelling in September verlede jaar. Hy het in Oktober vanjaar nóg R5 miljoen ontvang.
EOH gaan hom in die komende boekjaar nóg R4 miljoen in bonusse betaal.
Sowel Van Coller as Newman moes uit bestaande kontrakte by ander maatskappye uitgekoop word, vandaar die hoë aansluitingsbonusse wat hulle ontvang het, verduidelik EOH in sy geïntrigeerde jaarverslag.
Die uitbetaling van toekomstige bonusse is wel gemeet aan individuele prestasie en hoe die maatskappy as ’n geheel presteer.
Van Coller het in September bevestig dat bedrog van R935 miljoen oor etlike jare by die tegnologiefirma gepleeg is.
LEES OOK: Só is bedrog van bykans R1 mjd. by EOH gepleeg
R665 miljoen daarvan is betalings vir werk wat nooit gedoen is nie.
R180 miljoen was weens oordrewe fakture vir werk verrig terwyl die laaste R90 miljoen afgeskrewe lenings behels.
Die maatskappy het 16 werknemers in verband met die bedrog afgedank en daar is begin met regstappe teen hulle.
EOH hoop ook om van die verlore geld terug te win by die sowat 50 sakeondernemings wat uit die bedrog voordeel getrek het.
In ’n verklaring op die JSE se nuusdiens, Sens, sê EOH hy het reeds begin uitreik na die “ontevrede aandeelhouers” wat teen sy beplande vergoedingspakket gestem het.
Hy nooi ook enige aandeelhouer uit om hul griewe in hierdie verband voor die einde van Januarie aan die maatskappy se sekretaris te stuur.
“EOH sal alle kommer oor die kwessie oorweeg en stappe doen om redelike besware en bekommernisse aan te pak.”
Die maatskappy se aandeelprys was Vrydag 2,5% laer op R12,39.
Meer oor: Eoh | Eoh Holdings | Tegnologie | Vergoeding | Tegnologiemaatskappye